stanford-oval/wikipedia huggingface dataset:
Black Water
Juoni

Kun Lee, Grace ja Adam pääsevät oppaansa kanssa veneellä syrjemmälle suolle on heidän painajaisensa jo alkanut. Krokotiili hyökkää veneeseen ja sen seurauksena vene kaatuu ja opas Jim kuolee. Krokotiili vie hänet omaan ”piilopaikkaansa” ja jatkaa muiden metsästystä. Kolmikko odottaa tunteja puussa ja yrittää ensiksi päästä puiden avulla rantaan, mutta tämä ei onnistu.
Adam aikoo mennä veneen luo ja kääntää sen. Hän onnistuu kääntämään veneen, mutta krokotiili hyökkää ja hänkin kuolee. Leen ja Gracen ollessa puussa hyökkäyksen aikana vene karkaa. Grace yrittää kepin avulla saada veneen köyden, jotta sen voisi vetää puun viereen. Krokotiili yrittää hyökätä hänenkin kimppuunsa, mutta Lee huomaa sen ajoissa ja ehtii varoittaa sisartaan.
Seuraavan yön aikana nousee myrsky ja he kuulevat kun krokotiili syö Adamia, jonka ruumiin krokotiili jätti heidän lähelleen. Seuraavana päivänä Lee ja Grace päättävät lähteä puusta hakemaan venettä, joka on palannut, mutta väärän puun luokse. Sen seurauksena he joutuvat menemään veteen ja hetken kuluttua krokotiili tulee heidän eteensä pää veden pinnalla. Lee pääsee karkuun, mutta Grace joutuu krokotiilin puremaksi. Lee hakee Gracen, eikä kumpikaan kuole. He palaavat puuhun. Gracen jalka on pahasti purtu, eikä hän pysty liikkumaan.
Lee päättää hakea veneen, kun ei näe krokotiilia enää. Hän pääsee veneeseen, mutta krokotiili hyökkää veneeseen ja Lee lähtee karkuun. Tämä ei onnistu, vaan krokotiili puree häntä kylkeen ja Lee menee tajuttomaksi. Myöhemmin Lee herää pienellä kummulla suon keskellä, eikä krokotiilia näy. Lee huomaa, että kuollut Jim on hänen vieressään. Jimillä on ase, jonka hän oli joutunut ottamaan erityistoimenpiteen takia. Lee saa aseen haltuunsa ja ampuu krokotiilia, kun ase on sen suussa. Krokotiili kuolee ja Lee pääsee pois. Kun Lee saapuu Gracen luokse, on tämä jo kuollut verenhukkaan. Lee lähtee veneellä ottaen siskonsa ruumiin mukaan ja elokuva päättyy.
Näyttelijät

| 0 | 1 | 2 |
| --- | --- | --- |
|  Diana Glenn  | … |  Grace   |
|  Maeve Dermody  | … |  Lee   |
|  Andy Rodoreda  | … |  Adam   |
|  Ben Oxenbould  | … |  Jim   |
|  Fiona Press  | … |  Pat   |
Aiheesta muualla

Black Water Internet Movie Databasessa (englanniksi)
CTRL

CTRL Clothing on suomalainen vaatemerkki. Sen on perustanut Santaco Sport, joka on myynyt merkin sittemmin Esa Hytöselle ja Tomi Freemanille.
CTRL valmistaa muun muassa muotivaatteita rullalautailutyyliin. CTRLin vaatteita myydään Suomen lisäksi yli 20 maassa. CTRL tuottaa lisäksi skeittilautoja, niihin liittyviä tarvikkeita ja rullalautaelokuvia.
Aiheesta muualla

CRTL Clothing (englanniksi)
CTRL Myspacessa (englanniksi)
Black Widow (yhtye)

| Black Widow> Tiedot |
| --- | --- |
Toiminnassa:  1966–1973, 2007
Tyylilaji:  progressiivinen rock, krautrock, hard rock, jazz rock, new wave
Kotipaikka:   Leicester, Englanti
Laulukieli:  englanti
Jäsenet:  Kay Garrett Clive Jones Geoff Griffith Paolo ”Apollo” Negri
Entiset jäsenet:  Kip Trevor Bob Bond Clive Box Jess ”Zoot” Taylor Jim Gannon Romeo Challenger
Levy-yhtiö:  Columbia Records, Mystic, Black Widow
Aiheesta muualla
Kotisivut
Infobox OKNimi-testi OK: 
Black Widow oli brittiläinen, Leicesterissä perustettu progressiivista rockia tai varhaista metallimusiikkia esittänyt yhtye, joka herätti 1970-luvun alussa huomiota musiikkinsa käsittelemillä saatanallisilla teemoilla. Teemallisesti, joskaan ei musiikillisesti, Black Widow oli eräänlainen black metal -tyylin edelläkävijä.
Historia

Black Widow aloitti toimintansa Leicesterissa vuonna 1966 nimellä Pesky Gee!. Yhtyeen ainoa tällä nimellä julkaistu levy oli vuonna 1969 julkaistu Exclamation Mark. Albumi sisälsi pääasiassa cover-versioita aikakauden tunnetuimmista lauluista.
Yhtyeen ensimmäinen Black Widow’n nimellä julkaistu albumi oli Sacrifice, joka ilmestyi vuonna 1970. Albumi sisälsi blues- ja kansanmusiikkivaikutteista rockmusiikkia, jossa on yhtymäkohtia saman ajan progressiiviseen rockiin ja varhaiseen heavy metaliin. Sacrificen sanoitukset viittasivat mustaan magiaan, demonologiaan, okkultismiin ja saatananpalvontaan. Se ei vielä 1970-luvun alun rockissa ollut kovinkaan yleistä. Yhtyeen konserteissa nähtiin alastomuutta ja rituaalinäytelmiä. Ymmärrettävästi sensaatiolehdistö kiinnitti Black Widow’hon suurta huomiota. Yhtyeen single ”Come to the Sabbat” nousi Top 40 -hitiksi.
Julkisuuden kiinnostus Black Widow’ta kohtaan kuitenkin hiipui pian, eivätkä yhtyeen kaksi seuraavaa albumia saavuttaneet myyntimenestystä. Yhtye lopetti toimintansa jo vuonna 1973. Black Widow on kuitenkin sittemmin saavuttanut jonkinlaisen kulttisuosion.
Mystic Records -yhtiö julkaisi vuonna 2008 DVD-muodossa  Black Widow’n konserttitaltionnin Demons Of The Night Gather To See Black Widow - Live vuodelta 1970. Lisääntyneen kiinnostuksen takia yhtye on puhallinsoittaja Clive Jonesin aloitteesta palannut uutta musiikkia levyttäen. Projektiin liittyivät bassokitaristi Geoff Griffith ja italialainen kosketinsoittaja Paolo ”Apollo” Negri. Tony Martin laulaa uusimmalla studioalbumilla yhden kappaleen. Uuden albumin nimi on Sleeping With Demons ja se julkaistiin lokakuussa 2011.
Suomalaisista yhtyeistä Reverend Bizarre on myöntänyt saaneensa vaikutteita Black Widow’lta.
Corvus Stone -yhtye julkaisi Black Widow’n kappaleesta ”You’re So Wrong” oman versionsa debyyttialbumillaan vuonna 2012. Versiolla oli mukana vierailemassa myös Black Widow’n kitaristi John Culley, joka oli soittanut alkuperäisellä vuoden 1972 versiolla.
Clive Jones menehtyi syöpään 16. lokakuuta 2014. Myös Geoff Griffith menehtyi syöpään 16. huhtikuuta 2016 ja joulukuussa 2016 ilmoitettiin alkuperäisen rumpalin Clive Boxin kuolleen.
Diskografia > Albumit

Exclamation Mark LP (1969) as Pesky Gee! (Pye Records)
Return to the Sabbat LP (1969)
Sacrifice LP (1970 CBS Records)
Black Widow LP (1971 CBS Records)
III LP (1972 CBS Records)
IV LP (1973 CBS Records)
Sleeping with Demons CD (2011 Smack Management)
See's the Light of Day (2012 Black Widow Records)
Diskografia > Kokoelmat

Come to the Sabbat – Anthology (2003 Sanctuary Records)
Bonifacius VII

Bonifacius VII
Bonifacius VII, oikealta nimeltään Franco Ferrucci, oli vastapaavina kahteen otteeseen, vuosina 974 ja 984–985. Hänen oletetaan surmauttaneen paavi Benedictus VI:n vuonna 974. Tämän tultua ilmi hän pakeni Konstantinopoliin mukanaan merkittävä omaisuus, ja palasi Roomaan Otto II:n kuoltua. Hän syrjäytti paavi Johannes XIV:n, joka oli noussut paaviksi Bonifaciuksen poissa ollessa, toimitti tämän vankilaan ja murhautti siellä myrkyllä tai nälkään näännyttämällä. Lyhyen paaviuskauden (984–985) jälkeen Bonifacius VII kuoli äkillisesti, mahdollisesti joutui itse murhatuksi.
CTI Records

| CTI Records |
| --- | --- |

Perustettu:  1967
Perustajat:  Creed Taylor
Jakelijat:  Sony Music
Tyylilajit:  jazz
Kotimaa:  Yhdysvallat
Sijainti:  New York
Infobox OKNimi-testi OK: 
CTI Records (Creed Taylor Incorporated) on yhdysvaltalainen jazzmusiikkiin keskittynyt levy-yhtiö, jonka musiikkituottaja Creed Taylor perusti vuonna 1967. Levy-yhtiön ensimmäinen albumijulkaisu oli Wes Montgomeryn A Day in the Life vuonna 1967. CTI Recordsille levyttäneitä artisteja ovat muun muassa George Benson, Bob James,  Walter Wanderley, Freddie Hubbard, Hubert Laws, Stanley Turrentine, Ron Carter, Antônio Carlos Jobim ja Deodato.
CTI Recordsin tytäryhtiö Kudu Records perustettiin vuonna 1971 ja keskittyi soul jazziin. Kudu julkaisi musiikkia artisteilta kuten Grover Washington, Jr., Esther Phillips, Hank Crawford, Johnny Hammond, Grant Green, Joe Beck, Lonnie Smith ja Idris Muhammad.
Salvation Records sekä Greenestreet olivat myös CTI Recordsin lyhytikäisiä tytäryhtiöitä.
Aiheesta muualla

Kuvia tai muita tiedostoja aiheesta CTI Records Wikimedia Commonsissa
Brønshøj-Husum

| Brønshøj-Husum |
| --- | --- |

 Kaupungin kartta, jossa Brønshøj-Husum korostettuna.
Kaupunki:  Kööpenhamina
Koordinaatit:  55°42′27″N, 12°29′29″E
Pinta-ala:  8.7 km² 
Väkiluku:  44 005 (2022)
Osa-alueet:  Bellahøj Brønshøj  Husum Tingbjerg
Brønshøj-Husum on yksi Kööpenhaminan tilastoalueista. Se sijaitsee Luoteis-Kööpenhaminassa. Vuonna 2022 alueella asui noin 44 tuhatta asukasta.
Brønshøj-Husum sijaitsee kaupungin luoteiskolkassa, 6-8 km keskustasta. Se rajautuu pohjoisessa Gladsaxen kuntaan, luoteessa Herlevin kuntaan, lännessä Rødovren kuntaan, etelässä Vanløseen ja idässä Bispebjergiin.
Kaupunginosan joukkoliikenne perustuu paljon busseihin, sillä Husumin paikallisjuna-asema on syrjässä suurimpiin asuinaluueisiin nähden.
Börje Ahlstedt

| Börje Ahlstedt |
| --- | --- |
 Ahlstedt vuonna 2008.
Henkilötiedot
Koko nimi:  Nils Börje Ahlstedt
Syntynyt: 21. helmikuuta 1939 (ikä 85) Tukholma, Ruotsi
Ammatti:  näyttelijä, ohjaaja
Näyttelijä
Merkittävät roolit:  Börje (Olen utelias – keltainen) Carl Ekdahl (Fanny ja Alexander)
Palkinnot
 Guldbagge Paras näyttelijä 1991 
Aiheesta muualla
IMDb
Elonet
Nils Börje Ahlstedt (s. 21. helmikuuta 1939 Tukholma) on ruotsalainen näyttelijä, joka on tehnyt uransa pääosin Tukholman Dramatenissa. Siellä hän on myös itse ohjannut näytelmiä. Teatterin lisäksi Ahlstedt on esiintynyt muun muassa Vilgot Sjömanin ja Ingmar Bergmanin elokuvissa. Ahlstedt palkittiin vuonna 1991 parhaan näyttelijän Guldbaggella elokuvasta Kaninmannen.
Aiheesta muualla

Kuvia tai muita tiedostoja aiheesta Börje Ahlstedt Wikimedia Commonsissa
Bonifacius Amerbach

Bonifacius Amerbach. Hans Holbein nuoremman muotokuva vuodelta 1519.
Bonifacius Amerbach (11. lokakuuta 1495 Basel – 24. tai 25. huhtikuuta 1562 Basel) oli sveitsiläinen oikeusoppinut, humanisti ja roomalaisen oikeuden professori.
Amerbachin vanhemmat olivat Johannes Amerbach ja Barbara Ortenberg. Bonifacius Amerbach opiskeli oikeustiedettä Freiburgissa ja Avignonissa. Hän oli myös kiinnostunut humanistisista tieteistä, mutta keskittyi oikeustieteeseen ja väitteli oikeustieteen tohtoriksi vuonna 1525 Avignonissa.
Amerbach opetti vuosina 1524–1548 roomalaista oikeutta Baselin yliopistossa. Yliopisto perustettiin uudelleen vuoden 1529 uskonpuhdistusta seuranneiden levottomuuksien jälkeen pääasiassa Amerbachin ansiosta. Amerbach ei itse julkaissut yhtään kirjaa, mutta hän tuki Baselin kirjapainoa ja edisti useiden ulkomaisten oikeusoppineiden teosten kääntämistä ja julkaisua. Amerbach oli myös Erasmus Rotterdamilaisen luottohenkilö, ja toimi Erasmuksen vuonna 1536 perustaman säätiön edunvalvojana.
Amerbachin laajaa kirjeenvaihtoa ja arvokasta lakiteosten kokoelmaa säilytetään nykyisin Baselin yliopiston kirjastossa.
Boniface Lele

Boniface Lele (2007)
Boniface Lele (14. huhtikuuta 1947 – 9. huhtikuuta 2014) oli kenialainen roomalaiskatolinen arkkipiispa. Hänet vihittiin papiksi Kituin hiippakuntaan 8. joulukuuta 1974 ja nimitettiin sen piispaksi 2. marraskuuta 1995. Piispaksi vihkiminen seurasi 2. helmikuuta 1996. Pääkonsekraattorina toimi Jozef Tomko, jota avustivat William Dunne ja Maurice Michael Otunga.
1. huhtikuuta 2005 Lele sai nimityksen Mombasan arkkihiippakunnan arkkipiispaksi.
CTV Television Network

| CTV Television Network |
| --- | --- |
 CTV:n logo
Lähetykset alkoivat:  1. lokakuuta 1961
Omistaja:  Bell Media /   BCE Inc.
Maa:   Kanada
Näkyvyysalue:   Kanada  Yhdysvallat
Pääkonttori:  Toronto
Aiemmin:  Canadian Television Network (CTN)
Rinnakkaiskanava(t):  CTV 2, CTV News Channel, BNN Bloomberg, CP24, CTV Comedy Channel, CTV Drama Channel, CTV Life Channel, CTV Sci-Fi Channel, Noovo
Kotisivu:  www.ctv.ca
Infobox OKNimi-testi OK: 
CTV Television Network (yleisesti CTV) on Kanadassa toimiva englanninkielinen kaupallinen televisiokanava. Sen omistaa Bell Media, joka on BCE Inc.:n tytäryhtiö. CTV on Kanadan suurin yksityinen televisioyhtiö, ja kaikista kanadalaisista televisiokanavista katsotuin.
CTV aloitti lähetyksensä lokakuussa 1961. Ennen lähetystoiminnan alkamista CTV tunnettiin projektinimellä Canadian Television Network. Ensimmäinen CTV:llä lähetetty ohjelma oli Harry Raskyn tuottama dokumentti, jossa esiteltiin tämän uuden kanavan toimintaa.
CTV-brändin alla toimii myös muita kanavia, kuten CTV 2 ja ympärivuorokautinen uutiskanava CTV News Channel.
Aiheesta muualla

Wikimedia Commonsissa on kuvia tai muita tiedostoja aiheesta .
Kanavan kotisivut (Arkistoitu – Internet Archive) (englanniksi)
CTV News (englanniksi)
CTV:n historiikki (englanniksi)
Call Me

Call Me voi viitata seuraaviin:
Call Me, yhdysvaltalaisen soul-laulaja Al Greenin albumi vuodelta 1973.
”Call Me”, Blondie-yhtyeen levyttämä kappale, elokuvan American Gigolo tunnuskappale.
”Call Me”, Deee-Liten kappale ja single.
”Call Me”, Feminnemin kappale ja single.
”Call Me”, Janina Frostellin kappale ja single.
”Call Me”, Go Westin kappale.
”Call Me”, Jamelian kappale ja single.
”Call Me”, Sweetin kappale ja single.
”Call Me”, Roni Tranin kappale ja single.
”Call Me”, Bonnie Tylerin kappale ja single.
”Call Me”, Ánna Víssin kappale ja single.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Call Me”, voi hakea sivunnimihaulla, laajalla sivunnimihaulla tai tekstihaulla.
Brøstadin kirkko

| Brøstadin kirkko Brøstad kirke |
| --- | --- |
Sijainti:  Dyrøy, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1937
Materiaali:  puu
Istumapaikkoja:  180
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Brøstadin kirkko (norj. Brøstad kirke) on Dyrøyn kunnassa Tromssan läänissä Norjassa sijaitseva puinen pitkäkirkko vuodelta 1937.
Aiheesta muualla

Kuvia tai muita tiedostoja aiheesta Brøstadin kirkko Wikimedia Commonsissa
Vågsbygdin kirkko

| Vågsbygdin kirkko Vågsbygd kirke |
| --- | --- |
 Kirkko vuonna 2009.
Sijainti:  Kristiansand, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1990
Materiaali:  kivi
Istumapaikkoja:  450
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Vågsbygdin kirkko (norj. Vågsbygd kirke) on Kristiansandin kunnassa Norjassa sijaitseva kivinen pitkäkirkko vuodelta 1967.
Aiheesta muualla

Kuvia tai muita tiedostoja aiheesta Vågsbygdin kirkko Wikimedia Commonsissa
Börek (albumi)

| Börek Jaakko Laitinen & Väärä Raha |
| --- | --- | --- |

Studioalbumin tiedot
 Julkaistu: 28. helmikuuta 2020
 Formaatti: CD LP C-kasetti
 Tyylilaji: iskelmä maailmanmusiikki
 Levy-yhtiö: Playground Music
Jaakko Laitinen & Väärä Raha -yhtyeen muut julkaisut
| Näennäinen 2016 | Börek 2020 |   |
Börek on yhtyeen Jaakko Laitinen & Väärä Raha vuonna 2020 ilmestynyt studioalbumi. Sen on julkaissut Playground Music.
Kappaleet

Kotimatka – 3.32
Omalla Lomalla – 3.24
I Tåget Finns En Restaurantvagn – 4.27
Voyager – 3.26
Laulun Tulee Haastaa – 4.36
Lähdön Kyyneleet – 3.38
Vaalien Alla – 2.28
Madonruokaa – 5.19
Jumalat Jumalat – 4.27
So-So – 4.30
Vitamiini – 3.45
Arvostelut

Soundi:
Bosnian pyramidit

"Auringon pyramidi" eli Visočica-mäki, suurin Bosnian "pyramideista"
"Kuun pyramidi" eli Plješevica mäki
Bosnian pyramidit on Bosnia-Hertsegovinassa sijaitsevasta Visočicamäestä ja sitä ympäröivistä pienemmistä mäistä joidenkin harrastaja-arkeologien käyttämä nimitys. Mäet sijaitsevat Visokon kaupungissa pääkaupunki Sarajevosta luoteeseen.
Pyramideja kutsutaan "Bosnian pyramideiksi". Bosnialainen filosofian tohtori ja liikemies Sam Osnamanagiċ on tutkinut pyramideja noin 23 vuotta ennen niiden löytämistäselvennä. Osnamanagiċ esitti lokakuussa 2005 väitteitä, että ne olisivat todellisuudessa ihmisten tekemiä pyramideja. Väitteet on tiedeyhteisö tyrmännyt.
213 metriä korkea Visočica eli Auringon pyramidi oli keskiajalla Bosnian pääkaupunkina olleen Visokon kaupungin keskellä. Se muistuttaa pyramidia: se on symmetrinen ja pyramidin muotoinen. Pyramidin suuntaus maantieteellistä pohjoista kohti on tarkkuudeltaan 0 astetta, 0 minuuttia ja 12 sekuntia (lähde: Bosnian Geodesian Instituutti). Mäen huipulla on ollut linnoitus, ja mäellä on muitakin tunnettuja muinaisjäänteitä, muun muassa ihmisten kaivamia luolia.[lähde? ]. Pyramideja on löydetty Bosnian pyramidilaaksosta viisi, nimeltään: Aurinko, Kuu, Lohikäärme, Äiti Maa ja Rakkaus. Laaksosta on löytynyt myös tumuluskompleksi (kumpuhauta) ja valtava maanalainen labyrintti.
Kaivaukset

Osmanagić on kansainvälisen ryhmänsä kanssa tehnyt kaivauksia mäellä ja sen ympäristössä ja löytänyt muun muassa kiveystä ja suuria kivipaasia, joita hän pitää ihmisen valmistamina. Kaivauksia suorittaa Bosnian Arkeologinen säätiö. Myös mäen sisällä kulkevien käytävien Osmanagić katsoo liittyvän pyramidiin. Hän pitää myös neljää muuta läheistä mäkeä mahdollisina pyramideina. Kaivauksia johtaa kroatialainen muusikko Mislav Hollos. Kaivauksilla on mukana harrastaja-arkeologeja Australiasta, Itävallasta, Bosniasta, Skotlannista, Suomesta ja Sloveniasta.
Tieteellinen keskustelu

Asiantuntijat tyrmäävät jyrkästi Semir Osmanagićin väitteet ja pitävät niitä epätieteellisinä. Pidetään mahdottomana, että joskus 27 000–12 000 vuotta sitten eläneet metsästäjä-keräilijät olisivat voineet rakentaa jättimäisen rakennuksen alkeellisilla työkaluillaan tai että heidän yhteiskuntansa olisi voinut järjestää kyseisen rakennustyön. Alueen aiemmat löydöt eivät kerro kehittyneemmästä teknologiasta kuin metsästäjä-keräilijöiden kulttuuri edellytti. Mäen muotoa uskotaan kyllä joskus muinaisuudessa tai historiallisena aikana muokatun, mikä on eri asia kuin että mäki olisi rakennettu. Ongelmaksi on muodostunut että maa-alueet pyramidien alueilla ovat yksityisten omistamia.
Jotkut tutkijat ovat kuitenkin vakuuttuneita, että kyseessä ovat pyramidit. Professorit Mona Fouad Aly ja Suleiman Hamed El Haweli Kairon yliopistosta, professori Aly Abd Alla Barakat Egyptin mineralogisesta tutkimuslaitoksesta sekä professori Nabil Mohamed Abdel Swelim pitävät Bosnian rakennelmia ainakin osittain ihmisten tekeminä. Ryhmä vietti kaivauksilla kymmenen päivää ja kertoi sen jälkeen näkemyksensä lehdistökonferenssissa. Swelimin mukaan Bosnian auringon pyramidi on suurin koskaan löydetty pyramidi. Pyramidien rakentajista, käyttötarkoituksesta tai iästä ryhmä ei osannut sanoa mitään varmaa. Nabil Swelim on löytänyt uransa aikana useita Egyptin pyramideja..
Elokuussa 2008 järjestettiin Sarajevossa aihetta käsittelevä konferenssi, johon osallistui yli viisikymmentä tutkijaa eri maista. Yksi tieteellisen konferenssin osallistujista on suomalainen musiikkituottaja Heikki Savolainen.
Äänitutkimukset pyramideilla

Suomalainen äänittäjä, äänisuunnittelija, tuottaja ja manageri Heikki Savolainen on tehnyt alueella useita äänitutkimuksia. Laitteistoina on käytetty mm. hydrofoneja sekä ammattitason mikrofoneja. Lisäksi äänien käsittelyyn on sovellettu tietokoneohjelmistoanalyysia ja algoritmitutkimusmenetelmää sekä 3D-sähkömagneettisia antureita. Sähkömagneettista säteilyä on tallennettu välillä 500Hz-100kHz. Ääniä tutkittiin pyramidien lähellä sijaitsevista luolista, luolien sisällä olevien kivipaasien kohdalta sekä pyramidin kärjestä. Tutkimuksissa havaittiin RAVNE -tunneleissa olevien keraamisien kivipaasien lähettävän ultraääntä, joka keskittyy juuri kivipaaden kohdalle. Infraääniä äänitettiin RAVNE -tunnelista ja niiden todettiin olevan liikkuvia, matalia ääniä. Pyramidin huippu lähettää ääntä, jonka tunnistamiseen käytettiin algoritmitutkimusmenetelmää filtteriteknogialla. Tällä pyrittiin selvittämään mm. äänen toistuvuutta. Ultraäänipiikkejä kuului kolme ja ne lähettyivät oktaavin välein eli musiikillisessa harmoniassa.
Alueen alla olevat luolat

Pyramidilaakson alla kulkee maanalainen tunneli- ja kammioverkosto joka on pituudeltaan yli 10 kilometriä. Aurinko Pyramidin alla kulkee lisäksi seitsemässä tasossa tunneleita. Pyramidilaakson maanalaisesta labyrintistä on löydetty useita keraamisia kivipaaseja jotka sijoittuvat aina tunnelien risteyskohtiin. Suurimpien kivipaasien paino on yli 8 tonnia. Keraamisten kivipaasien päällä ja sivuilla on nuolenpääkirjoitusta vastaavaa ikiaikaista kirjoitusta. [lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Bosnianpyramidit.fi Web Archive.
BOSANSKA PIRAMIDA SUNCA HRVATSKI  (Arkistoitu – Internet Archive)
The Bosnia-Atlantis Connection, Archaeology Magazine
"Mad About Pyramids"
Brûlain

| Brûlain |
| --- | --- |
 Brûlainin kartta
 Brûlain
 Koordinaatit: 46°12′10″N, 00°19′11″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Niort
Pinta-ala:  
 – Kokonaispinta-ala:  24,7 km²
Väkiluku (2016):  746
 – Väestötiheys:  30,2 as./km²
Postinumero:  79230
Infobox OKVirheellinen NIMI-arvo: 
Brûlain on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 24,7 neliökilometriä ja siellä on arviolta 746 asukasta (vuonna 2016).
Lähin suuri kaupunki on Niort 18 kilometriä luoteeseen. Brûlain kuuluu Niortin ympärille syntyneeseen 45 kunnan muodostamaan taajamakuntaan Communauté d’agglomération du Niortais (CAN).
Aiheesta muualla

Kuvia tai muita tiedostoja aiheesta Brûlain Wikimedia Commonsissa
Brakykefaalinen oireyhtymä

Englanninbulldoggi on eräs yleisimmistä lyhytkalloisista koiraroduista.
Koiran lyhytkalloisuus eli koiran brakykefalinen akondroplasia on jalostuksesta johtuva koiran perinnöllisen kääpiökasvuisuuden muoto, jossa kuonon luut jäävät normaalia lyhyemmäksi. Se on varsin yleinen piirre maailman koiraroduissa. Lyhytkalloisuuteen liittyy erityisesti pään alueen pehmytkudoksien poikkeavuuksia, joita kutsutaan brakykefaliaoireyhtymäksi.
Vaikutus anatomiaan

Lyhytkalloisen koiran kuono on lyhyt ja litteä. Leukojen leveys on normaali. Verrattuna normaalimittaiseen kuonoon kudoksia ei puutu, mutta ne ovat pakkautuneet tiiviimmin pienemmässä tilassaan, mikä helposti johtaa hengitysvaikeuksiin.
| 0 | 1 | 2 |
| --- | --- | --- |
|  Mastiffirotuja amerikanbulldoggi  bokseri  bordeaux'ndoggi  bullmastiffi  englanninbulldoggi  englanninmastiffi  |  Kääpiörotuja apinapinseri  bostoninterrieri  brysselingriffoni  cavalierkingcharlesinspanieli  chihuahua  japaninspanieli  kiinanpalatsikoira  mopsi  ranskanbulldoggi  shih tzu  tiibetinspanieli  yorkshirenterrieri  |  Muita rotuja kiinanpystykorva  |
Terveysongelmat

Useimmat lyhytkalloiset koirat kärsivät jonkinasteisista hengitysvaikeuksista. Lievimmillään hengityksen häiriöt jäävät kuorsaamiseen tai normaalista hieman kohonneeseen herkkyyteen kuumuudelle. Muita vaihtelevan vakavia brakykefliasyndroomaan liittyviä ominaisuuksia ja oireita ovat ahtautuneet tai jopa tukkeutuneet sieraimet, nielun alueelle roikkuva ylipitkä pehmeä suulaki, ylimääräinen ja ilmateitä ahtauttava kudos nielussa ja/tai nielun viereisten pehmytkudosten virheasento (engl. everted laryngeal saccules), paksuuntuneet henkitorven rustorenkaat sekä nielun seinämien romahdus.
Aiheesta muualla

Kuvia tai muita tiedostoja aiheesta Brakykefaalinen oireyhtymä Wikimedia Commonsissa
Lyhytkalloisen koiran kallo.
Koiranäyttelyissä kuvattu kiinanpalatsikoira, jolla on erittäin lyhyt kuono kapein sieraimin sekä melkein kirsun päälle laskeutuva ihopoimu.